Държавен вестник, бр. 67, 2024 г., стр. 201

БРОЙ  67	
Д Ъ Р Ж А В Е Н  В Е С Т Н И К 	
СТР.  201  
(a) към автомобил от категория В съглас­
но Приложения 6 и 7 към тази Конвенция 
може да бъде прикачено леко ремарке; може 
също така да му бъде прикачено ремарке, 
чието допустимо максимално тегло надви­
шава 750 kg (1650 фунта), но не надвишава 
теглото на автомобила без товар, ако сборът 
на допустимото максимално тегло на така 
прикачените пътни превозни средства не 
надвишава 3500 kg (7700 фунта);
(b) към автомобил от категория С или D 
съгласно Приложения 6 и 7 към тази Конвен­
ция може да бъде прикачено леко ремарке, 
като така полученият състав от превозни 
средства продължава да бъде от категория С 
или категория D.
5. Международно свидетелство за управле­
ние може да бъде издадено само на притежател 
на национално свидетелство за управление, за 
чието издаване са били изпълнени минимал­
ните условия, предвидени в тази Конвенция. 
То не може да бъде валидно за срок, по-дълъг 
от срока на съответното национално свиде­
телство, чийто номер трябва да бъде вписан 
в международното свидетелство.
6. Разпоредбите на този член не задължават 
договарящите страни:
(a) да признават валидността на нацио­
налните или международните свидетелства 
за управление, издадени на територията на 
друга договаряща страна, на лица, които са 
били установили обичайното си пребиваване 
на тяхна територия по време на издаването 
им, или на лица, чието обичайно пребива­
ване е установено на тяхна територия след 
издаването на тези свидетелства;
(b) да признават валидността на гореспо­
менатите свидетелства, издадени на водачи, 
чието обичайно пребиваване към момента на 
издаването им не е било на територията, на 
която е издадено свидетелството, или чието 
пребиваване след издаването на свидетелствата 
е било установено на друга територия. 
Член 42
Преустановяване на валидността на свиде­
телството за управление
1. Договарящите страни или териториал­
ните им подразделения могат да лишат водач 
от правото му да използва на тяхна терито­
рия своето национално или международно 
свидетелство за управление, ако е извършил 
нарушение на тяхна територия, за което 
съгласно националното законодателство се 
предвижда лишаване от право на управление. 
В този случай компетентният орган на догова­
рящата страна или този на териториалните є 
подразделения, който е отнел правото на 
използване на свидетелството, може:
(a) да изземе свидетелството и да го задържи 
до изтичане на срока на лишаване от право 
на управление или докато водачът напусне 
неговата територия, в зависимост от това, 
кой срок ще настъпи по-рано;
(b) да уведоми органа, който е издал или 
от името на който е издадено свидетелството, 
за лишаването от правото да се използва това 
свидетелство;
(c) в случаите на международно свидетел­
ство, да впише на специално предвиденото за 
тази цел място забележка, че това свидетелство 
не е валидно на нейна територия;
(d) в случай че не е приложима процедура­
та, посочена в буква „a“ на този параграф, да 
допълни уведомлението, посочено в буква „b“, 
като поиска от органа, който е издал или от 
името на който е било издадено свидетелство­
то, да уведоми съответното лице за взетото 
по отношение на него решение. 
2. Договарящите страни полагат усилия 
да уведомят заинтересованите лица за реше­
нията, които са им били съобщени съгласно 
процедурата, посочена в параграф 1, буква 
„d“ на този член.
3. Нито една разпоредба от тази Конвен­
ция не трябва да се тълкува като забрана 
договарящите страни или териториалните 
им подразделения да попречат на водач, 
притежаващ национално или международно 
свидетелство за управление, да управлява 
моторно превозно средство, ако е очевидно 
или доказано, че състоянието му не позволява 
безопасно управление на моторно превозно 
средство, или ако правото му да управлява 
моторно превозно средство е било отнето в 
държавата, където обичайно пребивава.
Член 43
Преходни разпоредби
Международните свидетелства за управле­
ние, отговарящи на разпоредбите на Конвен­
цията за движението по пътищата, съставена в 
Женева на 19 септември 1949 г., и издадени в 
рамките на пет години след влизането в сила 
на тази Конвенция съгласно член 47, пара­
граф 1 от нея, при прилагането на членове 41 
и 42 от тази Конвенция се приравняват към 
международните свидетелства за управление, 
предвидени в тази Конвенция.
Г л а в а  V
УСЛОВИЯ, НА КОИТО ТРЯБВА ДА ОТГО­
ВАРЯТ ВЕЛОСИПЕДИТЕ И МОТОПЕДИТЕ, 
ЗА ДA БЪДАТ ДОПУСНАТИ В МЕЖДУНА­
РОДНО ДВИЖЕНИЕ
Член 44
1. Велосипедите без двигател в междуна­
родно движение трябва:
(a) да имат ефективна спирачка;
(b) да са оборудвани със звънец, който се 
чува на достатъчно разстояние, и да нямат 
друг звуков сигнал;
(c) да са оборудвани с червен светлоотра­
зител отзад и с устройства за излъчване на